Fyen Rundt bliver til DM i landevej | Feltet.dk
04. juni 2020 16:57
DM skulle have været afholdt i Give i år, men det er blevet flyttet til 2021. Nu er den nye arrangør blevet offentliggjort.
Fyn er fin - nu er de også DM-arrangører. Det var ellers Give, som skulle stå for mesterskabet, men det blev flyttet den 20. maj til 2021.
Fyen Rundt bliver nemlig i 2020 arrangør af landevejs DM i cykling og det afholdes med start og mål i Middelfart, det skriver TV2 Fyn.
Håbet om landevejscykling og DM bliver nu for alvor tændt igen. Det står klart efter, at Danmarks Cykle Union i dag har lanceret plan A og B for de danske mesterskaber.
"Vi mangler at få alle detaljerne på plads, men det er rigtig fedt, at danmarksmesterskaberne skal afholdes på Fyn," forklarer Claus Rasmussen, som er formand i Cykling Odense.
To datoer i spil
Det forventes, at mesterskaberne i 2020 afvikles over kun to dage. Datoen er endnu ikke helt på plads, og der arbejdes i øjeblikket med to forskellige datoer. Plan A er den 22-23. august, mens plan B er 5-6. september.
"Vi håber virkelig, at det kan afholdes i august, men alt afhænger af forsamlingsforbuddet," forklarer Claus Rasmussen og tilføjer: "Vi kan jo også risikere, at der ikke må være tilskuere, og det kan være en svær opgave at løse på landevejen, hvor vi jo ikke kan forhindre folk i at møde op."
De danske mesterskaber i enkeltstart er fastsat til den 15. august - et sted på Sjælland, hvor vides i skrivende stund ikke.
Se også: Foreløbig plan for afvikling af danske mesterskaber
DM - Herrer
DM - Kvinder
'Hellerup': Jeg begræder det
Officielt: Froome forlader INEOS - Sk...
Brailsford: Vi kan ikke garantere Fro...
Tidligere Tour de France-toer fyret a...
Leth brød regler for at lave berømt d...
DCU offentliggør nyt om PostNord Danm...
Pogacar til Flandern - Kometens løbsp...
Novo Nordisk: Nultolerance over for d...
DM-bronzevinder i pointløb skifter ti...